Viborger Samler, 1849-05-07
Veile, den 4de Mai. Efterat vi havde havt det temmeligt roligt hos os i nogle Dage, foretog igaar en Deel af vor Armee, som her siden den 23de f. M. har cantonneret, en fremadgaaende Bevægelse. Avantgarden stødte paa Fjenden ved Blaakjærskov, hvor han ved Vores Nærmelse tilsomt flygtede og syntes at ville standse ved Alminde, men da ogsaa der et Par Kanonskud vare afforede paa ham, forsvandt han strax. En Afdeling af Vore, der var gaaet vestligere om, traf Fjenden ved Aagaard; her retirerede han ligeledes og tabte ved Dons 3 Fanger, iblandt hvilke var en preussisk Officier. Samtidigt hermed rykkede en Deel af vor Styrke ud fra Fredericia. Første Reserve-Jægercorps og 6te Res.-Liniebataillon tra Fjenden i Taulov Bye. Han recognoscerede her med 3 Batailloner, 4 Kanoner og noget Cavalleri. Han kastedes strax ud af Taulov, og, retirerende over Gudsøe, modtog han der en varm Hilsen fra vore Kanonbaade, og leed et meget betydeligt Tab, efter hvilket han i stor Uorden og meget nedslaaet kom tilbage til Kolding, med 14 Læs Saarede og Døde. Blandt de Første befinder sig en preussisk Officier (en Polak) der havde været med som Tilskuer og som havde faaet det ene Been afskudt. Tilbagetoget havde megen Lighed med en Flugt, thi mange kom uden Chafver og Tornystre, af hvilke Sager flere Læs siden indbragtes. Vort Tab var for Afdelingen herfra 1 let Saaret; for den fra Fredericia efter Sigende 2 Døde og 9 Saarede. Fjendens tilbagetrængte Stilling er nu omtrent den samme som for den 23de f. M. Hans Forposter staae ved Brandrupdam, Hvidsminde og henimod Vesternebel. Vore Forposter tæt op til ham. Fjenden arbeider uophørlig paa Koldings Befæstning, de gamle Slotsruiner forsynes med Kanoner, og der er der opført Stilladser, paa hvilke Jnfanteriet kan staae og skyde ned Mange Huse nedrives for er at ligge iveien for Forsvarsanstalterne, andre forvandles til Kasteller, idet Vinduerne tilmures og Skydehuller anbringes; det skal f. Ex. skee med Hospitalet. Der arbeides især om Natten, og med megen Hemlighedsfuldhed. Dette er især Tilfældet i Consul Wissings Have og Gohlmanns Teglværk, man mener, at der anlægges Miner. Bonin har nu sit Hovedqvarteer paa Latinskolen. Han kom med 12 Adjutanter og 30 Tjenere. Zastrow er stedse den fine Mand; hans Hjerte bløder ved alle de Ødelæggelser som skee i Kolding, og hvilke han selv anordner; han skal saaledes have yttret, at det ei var efter Bonins Befaling, men efter hans egen at Byen blev skudt ibrand. Uagtet der, som tydske Aviser selv fortælle, er foretaget flere Arresteringer, formedelst skeete Smaaplyndringer, skulle Saadanne dog endnu skee af og til, naar Humeuret ei er godt, og det især i Huse, hvor Jndvaanerne ere flyttede fra. Enkelte Steder sættes en Sauvegarde i Huset, men det skeer nok i saa meget i dansk som i tydsk Jnteresse. Saaledes er Stadshauptmand Borchs Varelager bleven forseglet, men det er nok skeet for at Officiererne og navnlig Generalen ikke ved en altfor communistisk Anvendelse af samme skulle komme til at lide Mangel, saasom paa Viin og andre gode Sager. (Veile Av.)"Ribe Av." gjør opmærksom paa, at Hensigten med de baierske Jægeres Besøg i Nibe vistnok fornemmelig har været Vogn Reqvisitioner. – Det af Tydskerne tagne Skib "Mary & Hellena (see nedenfor) tilhører Thygesen, i Vallum, hvorimod dets Ladning skal tilhøre en tydsk Kjøbmand i Høyer, begge Deele af Værdi til 25,000 Mk. Cour. Skibet var bestemt til Jsland.